smcproject/ml-wiki-sentences huggingface dataset:
കൊറോണേഷൻ ഓഫ് സെന്റ് റോസാലിയ ഇംഗ്ലീഷ് വിലാസം https://ml.wikipedia.org/wiki/Coronation_of_Saint_Rosalia
1629-ൽ ആന്റണി വാൻ ഡിക് വരച്ച ക്യാൻവാസ് പെയിന്റിംഗിലെ ചിത്രമാണ് കൊറോണേഷൻ ഓഫ് സെന്റ് റോസാലിയ അല്ലെങ്കിൽ മഡോണ ആൻഡ് ചൈൽഡ് വിത്ത് സെയിന്റ്സ് റോസാലിയ, പീറ്റർ ആന്റ് പോൾ
ഈ ചിത്രവും ഘടനാപരമായി സമാനമായ ദ വിഷൻ ഓഫ് ദി ബ്ലെസ്ഡ് ഹെർമൻ ജോസഫ് (1630 ) എന്ന ചിത്രവും ഇവ രണ്ടും ആൻറ്വെർപ്പിലെ ജെസ്യൂട്ട് പള്ളിയിലെ സെന്റ് ഇഗ്നേഷ്യസ് , കോൺഫ്രറ്റേണിറ്റി ഓഫ് ദി സെലിബേറ്റ്സ് ചാപ്പലിനായി (ഫ്ലെമിഷിലെ സൊഡാലിറ്റിറ്റ് വാൻ ഡി ബെജേർഡെ ജോങ്‌മാൻസ്) നിർമ്മിക്കപ്പെട്ടു.
1776 വരെ ഓസ്ട്രിയയിലെ മരിയ തെരേസ ആർക്കുഡെസ് അവയെ സ്വന്തമാക്കി വിയന്നയിലേക്ക് കൊണ്ടുപോയി.
രണ്ടുചിത്രങ്ങളും ഇപ്പോൾ കൻസ്റ്റിസ്റ്റോറിസ് മ്യൂസിയത്തിൽ തൂക്കിയിരിക്കുന്നു.
ചരിത്രം Paulus Pontius after van Dyck, Coronation of Saint Rosalia , 1629-1658 The saint's first biography, Incoronazione di santa Rosalia tra i santi Pietro e Paolo , una delle stampe a corredo del volume Vitae Sanctae Rosaliae , written in 1627 by Giordano Cascini, a Jesuit
സെന്റ് റോസാലിയ ഇന്റർസിഡിംഗ് ഫോർ ദി സിറ്റി ഓഫ് പലേർമോ (also 1629) എന്ന ചിത്രത്തോടൊപ്പം കലാകാരൻ ചിത്രീകരിച്ച സെയിന്റ് റോസാലിയയുടെ അവസാനത്തെ പെയിന്റിംഗാണിത്.
വിഷയത്തിലേയ്ക്കുള്ള തിരിച്ചുവരവിനെ പ്രതിനിധീകരിച്ചുകൊണ്ട് 1624 ന്റെ അവസാനത്തിലും 1625 ന്റെ തുടക്കത്തിലും പ്ലേഗ് സമയത്ത് അവരുടെ സ്വന്തം നഗരമായ പലേർമോയിൽ കുടുങ്ങിക്കിടക്കുമ്പോൾ അഞ്ച് പെയിന്റിംഗുകൾ ചിത്രീകരിച്ചു.
സ്പാനിഷ് നെതർലാൻഡിലെ പ്രധാന വ്യാപാര നഗരങ്ങൾ വഴി സിസിലിക്ക് അപ്പുറത്തേക്ക് സെയിന്റ് റോസാലിയയുടെ ആരാധനാരീതി പ്രചരിപ്പിക്കുമെന്ന പ്രതീക്ഷയിൽ പ്ലേഗിനെതിരെ പ്രാർത്ഥിക്കാൻ 1626-ൽ പ്ലേഗ് സമയത്ത് ജെസ്യൂട്ടുകൾ നഗരത്തിലേക്ക് വിശുദ്ധന്റെ തിരുശേഷിപ്പുകൾ സൂക്ഷിക്കാൻ ചാപ്പലിലേയ്ക്ക് അയച്ചു.
അവർ, യെപ്രെസിലെ അവരുടെ പള്ളിയിൽ നിന്ന് സെയിന്റ് റോസാലിയയുടെ ആരാധനാരീതി പ്രചരിപ്പിക്കാനും ശ്രമിക്കുന്നതിനായി 1644-ൽ ഗാസ്പർ ഡി ക്രേയറുടെ കൊറോണേഷൻ ഓഫ് സെന്റ് റോസാലിയ ( മ്യൂസിയം ഓഫ് ഫൈൻ ആർട്സ് , ഗെന്റ്) ചിത്രീകരിക്കാൻ നിയോഗിച്ചു.
വാൻ ഡൈക്കിന്റെ വിഷയത്തിന്റെ പതിപ്പ് ആയ പൗലോസ് പോണ്ടിയസിന്റെ പ്രിന്റിനെ ഈ ചിത്രം വളരെയധികം സ്വാധീനിച്ചു.
സിസിലിയിലും അതിനപ്പുറത്തും സെന്റ് റോസാലിയയുടെ ആരാധനയെ പ്രോത്സാഹിപ്പിക്കുന്നതിൽ ജെസ്യൂട്ടുകൾ പ്രത്യേകിച്ചും സജീവമായിരുന്നു.
അവർ 1627-ൽ സെന്റ് റോസാലിയയുടെ ആദ്യത്തെ ഹാഗിയോഗ്രാഫി നിർമ്മിച്ചു.
അതിന്റെ തലക്കെട്ട് Vitae Sanctae Rosaliae, Virginis Panormitanae e tabulis, situ ac vetustate obsitis e saxis ex antris e rudieribus caeca olim oblivione consepultis et nuper in lucem ആയിരുന്നു.
വാൻ ഡിക്ക് കോൺഫ്രറ്റേണിറ്റിയിലെ അംഗമായതിനാൽ അദ്ദേഹത്തിന് ഭാഗികമായി പ്രതിഫലം നൽകി.
അക്കാലത്ത് അദ്ദേഹത്തിന്റെ പ്രശസ്തി കണക്കിലെടുത്ത് താരതമ്യേന കുറഞ്ഞ ഫീസ് അദ്ദേഹം സ്വീകരിച്ചുവെങ്കിലും നേരത്തെയുള്ള അദ്ദേഹത്തിന്റെ ആറ് ചിത്രങ്ങൾ സെന്റ് റോസാലിയയെ ചിത്രീകരിച്ചിരിക്കുന്നു.
A 1629 drawing of Saint Rosalia in the British Museum .
കമ്മീഷന് സാധ്യമായ മറ്റൊരു കാരണം 1624-1625 കാലഘട്ടത്തിൽ വാൻ ഡൈക്ക് കാസ്കിനിയേയും മറ്റ് പലേർമോ ജെസ്യൂട്ടുകളേയും സന്ദർശിച്ചിരിക്കാം.
1629-ൽ ആന്റ്‌വെർപ്പിൽ പ്രസിദ്ധീകരിച്ച Vita S.Rosaliae Virginis Panormitanae Pestis patronae iconibus expressaയിലെ കൊത്തുപണികൾക്കായി അദ്ദേഹം ഇതിനകം സെന്റ് റോസാലിയയുടെ ചിത്രങ്ങൾ നിർമ്മിച്ചിരുന്നു.
1610-ൽ ആന്റ്‌വെർപ്പിൽ പ്രസിദ്ധീകരിച്ച ലയോളയിലെ അവരുടെ സ്ഥാപകനായ ഇഗ്നേഷ്യസിന്റെ ജീവചരിത്രം Vita Beati Patris Ignatii Loyolae Religionis Societatis Iesu Fundatoris ഇതിനകം ജെസ്യൂട്ടുകൾക്കായി കൊത്തുപണികൾ നിർമ്മിച്ചിരുന്ന ഫ്ലെമിഷ് പ്രിന്ററും കൊത്തുപണിക്കാരനുമായ കോർനെലിസ് ഗാലെ പ്രസിദ്ധീകരിച്ച പുസ്തകത്തിന്റെ ഒരു പകർപ്പ് മാത്രമേ അവശേഷിക്കുന്നുള്ളൂ.
വാൻ ഡൈക്കിന്റെ ഈ ഡ്രോയിംഗുകൾ, തത്ഫലമായുണ്ടായ കൊത്തുപണികൾ, പെയിന്റിംഗ് എന്നിവയെല്ലാം കാസ്കിനിയുടെ 1627 ജീവചരിത്രം ചിത്രീകരിക്കുന്ന പ്രിന്റുകളിൽ നിന്ന് ശക്തമായ സ്വാധീനം കാണിക്കുന്നു.
അവലംബം ↑ Carolyn Diskant Muir, Art and Religion in Seventeenth-Century Antwerp: van Dyck's "Mystic Marriage of the Blessed Hermann-Joseph" , in Simiolus.
Netherlands quarterly for the history of art , Vol.
28, No. 1/2 (2000 - 2001), p. 56.
↑ ↑ Jeffery Chipps Smith, The Jesuit Artistic Diaspora in Germany after 1773 , in Robert A. Maryks and Jonathan Wright (editors), Jesuit Survival and Restoration: A Global History , Leida-Boston, 2015, p. 133.
1 2 3 4 5 (in Italian) Fiorenza Rangoni Gàl, Lo "Sposalizio mistico di S. Rosalia" nella chiesa del S. Salvatore a Vercana.
Un problema risolto?
Con alcune considerazioni sulla elaborazione dell’iconografia rosaliana di Anton van Dyck (2ª parte) , in Quaderni della biblioteca del convento francescano di Dongo , Dicembre 2013, pp. 54-63.
↑ Zirca Zaremba Filipczak, Van Dyck’s «Life of St. Rosalie» , in The Burlington Magazine , CXXXI, n. 1039, 1989, p. 693.
കൊറോണേഷൻ ഗൾഫ് Coronation Gulf, Nunavut, Canada.
Nunavut Northwest Territories Yukon Territory British Columbia Alberta Saskatchewan Manitoba Regions outside Canada (Greenland, Alaska)
കൊറോണേഷൻ ഗൾഫ് വിക്ടോറിയ ദ്വീപിനും കാനഡയിലെ നുനാവട് പ്രധാന കരയ്ക്കും ഇടയിലായി സ്ഥിതി ചെയ്യുന്ന ഒരു ഉൾക്കടലാണ്.
വടക്കുപടിഞ്ഞാറ് ഇത് ഡോൾഫിൻ ആൻറ് യൂണിയൻ കടലിടുക്കുമായും അവിടെ നിന്ന് ബ്യൂഫോർട്ട് കടൽ , ആർട്ടിക് സമുദ്രം എന്നിവയുമായും; വടക്കുകിഴക്ക് ഡീസ് കടലിടുക്കുമായും അവിടെ നിന്ന് ക്വീൻ മൗഡ് ഗൾഫുമായും ബന്ധിക്കുന്നു.
ഇതിൻറെ വടക്കുപടിഞ്ഞാറൻ അഗ്രം കേപ് ക്രൂസെൻസ്റ്റേൺ ആണ് (അലാസ്കയിലെ കേപ് ക്രൂസെൻസ്റ്റേൺ അല്ല).
അതിന്റെ തെക്ക് ഭാഗം റിച്ചാർഡ്‌സൺ ബേയും റേ നദി, റിച്ചാർഡ്‌സൺ നദി, വലിയ കോപ്പർമൈൻ നദി , നപാക്‌ടോക്‌ടോക് നദി, ഏഷ്യാക് നദി എന്നിവയുടെ നദീമുഖങ്ങളുമാണ് (പടിഞ്ഞാറ് നിന്ന് കിഴക്കോട്ട്).
ട്രീ നദി തെക്ക് മധ്യഭാഗത്തുകൂടി പ്രവേശിക്കുന്നു.
തെക്കുകിഴക്കേ അറ്റത്ത് വലിയ ബാതർസ്റ്റ് ഇടക്കടൽ സ്ഥിതിചയ്യുന്നു.
വടക്കുകിഴക്കേയറ്റത്ത് കെന്റ് പെനിൻസുലയിലെ കേപ് ഫ്ലിൻഡേഴ്‌സ് ആണ്.
ഉൾക്കടലിൻറെ മധ്യഭാഗത്തായി ഡ്യൂക്ക് ഓഫ് യോർക്ക് ദ്വീപസമൂഹം സ്ഥിതിചെയ്യുന്നു.
ജോർജ്ജ് നാലാമൻ രാജാവിന്റെ കിരീടധാരണത്തോടനുബന്ധിച്ച് 1821-ൽ സർ ജോൺ ഫ്രാങ്ക്ലിനാണ് ഉൾക്കടലിൻ ഈ പേര് നൽകിയത്.
കനേഡിയൻ ആർട്ടിക് പര്യവേഷണത്തിന്റെ ഭാഗമായി 1916-ൽ റുഡോൾഫ് ആൻഡേഴ്സണും ഡയമണ്ട് ജെന്നസും ചേർന്ന് പ്രദേശത്തിന്റെ പരിസ്ഥിതി, തദ്ദേശീയ സംസ്കാരം എന്നിവയേക്കുറിച്ച് പഠിച്ചു.
ഉൾക്കടലിൻറെ തെക്ക്, പ്രധാന ഭൂപ്രദേശത്ത് ഗണ്യമായ വജ്ര , യുറേനിയം നിക്ഷേപങ്ങൾ ഉണ്ടായിരിക്കുമെന്നാണ് നഗമനം.
കൊറോണേഷൻ ഓഫ് ദി വിർജിൻ (ജെന്റൈൽ ഡാ ഫാബ്രിയാനോ) ഇംഗ്ലീഷ് വിലാസം https://ml.wikipedia.org/wiki/Coronation_of_the_Virgin_(Gentile_da_Fabriano) Coronation of the Virgin (c. 1420) by Gentile da Fabriano
മധ്യകാലഘട്ടത്തിൻറെ അവസാനത്തിലെ ഇറ്റാലിയൻ കലാകാരനായിരുന്ന ജെന്റൈൽ ഡാ ഫാബ്രിയാനോ 1420-ൽ വരച്ച ടെമ്പറ ചിത്രമാണ് കൊറോണേഷൻ ഓഫ് ദി വിർജിൻ.
ഇപ്പോൾ ഈ ചിത്രം ഗെറ്റി മ്യൂസിയത്തിൽ പ്രദർശിപ്പിച്ചിരിക്കുന്നു.
ഒരു ഘോഷയാത്ര ബാനറിന്റെ മുൻവശത്ത് ഉത്ഭവിച്ച ഈ ചിത്രത്തിന്റെ മറുവശത്ത് ഇപ്പോൾ പാർമയിൽ മഗ്നാനി-റോക്ക ഫൗണ്ടേഷനിൽ പ്രദർശിപ്പിച്ചിരിക്കുന്ന സെന്റ് ഫ്രാൻസിസ് റിസീവിങ് ദി സ്റ്റിഗ്മാറ്റ എന്ന ചിത്രവും വരച്ചിരിക്കുന്നു.
ചിത്രകാരന്റെ ജന്മസ്ഥലമായ ഫാബ്രിയാനോയിലെ സാൻ ഫ്രാൻസെസ്കോ മൊണാസ്ട്രിയിൽ അധിഷ്ഠിതമായ ഒരു കോൺഫ്രറ്റേണിറ്റിക്ക് വേണ്ടിയാണ് ബാനർ വരച്ചിരിക്കുന്നത്.
ജെന്റൈലിന്റെ ഭാര്യയുടെ സഹോദരനും എജിഡിയോയുടെ കസിനും ആയ അംബ്രോഗിയോ ഡി ബിസോച്ചിസ് ചിത്രകാരനും കോൺഫ്രറ്റേണിറ്റിയും തമ്മിലുള്ള ഇടനിലക്കാരനായിരിക്കാം.
കീഴ്മലനാട് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഓഗസ്റ്റ് മുതൽ തുടരുന്നു.
കീഴ് മലനാട് എന്ന പ്രദേശം തൊടുപുഴക്കടുത്ത് കാരിക്കോട് ആസ്ഥാനമായി ഉണ്ടായിരുന്ന ഒരു നാട്ടു രാജ്യമാണ് .
വടക്കൻ തിരുവിതാംകൂറിന്റെ, ഇപ്പോഴത്തെ മുവ്വാറ്റുപുഴ , തൊടുപുഴ , കോതമംഗലം താലൂക്കുകളുടെ ഭാഗങ്ങൾ കീഴ്മലനാടിന്റെ ഭാഗമായിരുന്നു.
കീഴ്നടപ്പനുസരിച്ചുള്ള അന്താരാഷ്ട്ര നിയമം ഇംഗ്ലീഷ് വിലാസം https://ml.wikipedia.org/wiki/Customary_international_law
അന്താരാഷ്ട്ര നിയമത്തിന്റെ മാമൂലുകളിൽ നിന്ന് രൂപം കൊണ്ട ഭാഗങ്ങളെയാണ് കീഴ്നടപ്പനുസരിച്ചുള്ള അന്താരാഷ്ട്ര നിയമം (കസ്റ്റമറി ഇന്റർനാഷണൽ ലോ) എന്നു വിവക്ഷിക്കുന്നത്.
നിയമത്തിന്റെ പൊതു തത്ത്വങ്ങൾ , ഉടമ്പടികൾ എന്നിവയെപ്പോലെ കീഴ്നടപ്പും അന്താരാഷ്ട്ര നീതിന്യായ കോടതിയും , ജൂറിസ്റ്റുകളും , ഐക്യരാഷ്ട്ര സഭയും , അതിന്റെ അംഗരാജ്യങ്ങളും മറ്റും അന്താരാഷ്ട്ര നിയമത്തിന്റെ പ്രാഥമിക സ്രോതസ്സുകളിലൊന്നായി ഗണിക്കുന്നുണ്ട്.
ഭൂരിപക്ഷം ലോകരാജ്യങ്ങളുടെയും സർക്കാരുകൾ കീഴ്നടപ്പുകളെ അടിസ്ഥാനമാക്കിയുള്ള അന്താരാഷ്ട്ര നിയമത്തിന്റെ നിലനിൽപ്പ് തത്ത്വത്തിൽ അംഗീകരിച്ചിട്ടുണ്ട്.
എന്തൊക്കെയാണ് ഈ ചട്ടങ്ങൾ എന്നതുസംബന്ധിച്ച് വലിയ അഭിപ്രായവ്യത്യാസങ്ങളുണ്ട്.
അവലംബം ഗ്രന്ഥസൂചി Customary International Law,  Max Planck Encyclopedia of Public International Law Customary international humanitarian law Archived 2010-07-16 at the Wayback Machine .
International Committee of the Red Cross A Brief Primer on International Law Archived 2016-11-10 at the Wayback Machine .
With cases and commentary.
Nathaniel Burney, 2007.
പുറത്തേയ്ക്കുള്ള കണ്ണികൾ Customary IHL Database Peace Palace Library - Research Guide Archived 2020-08-27 at the Wayback Machine .
കീഴ്പ്പള്ളി തെരുവത്ത് ശ്രീ മഹാഗണപതി ക്ഷേത്രം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പാടു വൃക്ഷമായ പാല പൊട്ടി പിളർന്ന്  സ്വയംഭൂ ആയി വന്നതുകൊണ്ട് പാലേരി തെരുവത്തു ശ്രീ മഹാ ഗണപതി ക്ഷേത്രം എന്നും അറിയപ്പെടുന്നുണ്ട് .
വളരെ കാലം പഴക്കമുള്ളതും ശക്തിയേറിയ ദൈവചൈതന്യമുള്ളതുമായ ഈ മഹാ ഗണപതി ക്ഷേത്രം മറ്റു തെരു ക്ഷേത്രങ്ങളുടെ ആരൂഢസ്ഥാനമായിട്ടാണ് അറിയപ്പെടുന്നത്.
ആറളം ഫാം റോഡിൻറെ ഒരു വശത്താണ് ക്ഷേത്രം സ്ഥിതി ചെയ്യുന്നത്.
കീഴ്പ്പള്ളിയിൽ നിന്നും 600 മീറ്റർ  അകലെയാണ് ക്ഷേത്രം.
ടിപ്പു സുൽത്താന്റെ ഭരണകാലത്തു അക്രമിക്കപ്പെട്ടതാണ്  ഈ മഹാ ഗണപതി ക്ഷേത്രം.
ഇപ്പോൾ ഈ  ക്ഷേത്രത്തിന്റെ പുനരുദ്ധാരണം നടന്നുകൊണ്ടിരിക്കുന്നു.
കീഴ്ത്തലം പൊങ്ങൽ ഇംഗ്ലീഷ് വിലാസം https://ml.wikipedia.org/wiki/Upwelling ഉത്തരാർദ്ധഗോളത്തിൽ കാറ്റ് തീരദേശത്തിനു് സമാന്തരമായി വീശുമ്പോൾ, എൿമാൻ വിസ്ഥാപനം എന്ന പ്രതിഭാസത്താൽ ഉപരിതലത്തിലെ വെള്ളം കാറ്റിന്റെ ദിശക്കു് ലംബമായി വലത്തോട്ട് നീങ്ങുന്നു.
ഇതു് തീരദേശ കീഴ്ത്തലം പൊങ്ങലുണ്ടാകാൻ കാരണമാകുന്നു..
കീഴ്ത്തലം പൊങ്ങൽ ഉള്ള ഭാഗങ്ങൾ ചുവപ്പു നിറത്തിൽ കാണിച്ചിരിക്കുന്നു.
സമുദ്രത്തിൽ ചിലയിടങ്ങളിൽ, പ്രത്യേക സാഹചര്യങ്ങളിൽ കണ്ടുവരുന്ന പ്രതിഭാസമാണു് കീഴ്ത്തലം പൊങ്ങൽ (Upwelling) .
ഉപരിതല കാറ്റുമൂലമാണു് പ്രധാനമായും കീഴ്ത്തലം പൊങ്ങുന്നതെങ്കിലും, സമുദ്രത്തിൽ കാറ്റുള്ളയിടത്തെല്ലാം അതുണ്ടാകുന്നില്ല.
കീഴ്ത്തലം പൊങ്ങൽ  യഥാർത്ഥത്തിലുണ്ടാകാനുള്ള കാരണങ്ങളും, അവയ്ക്കു് കടലിലെ ജൈവവ്യൂഹത്തിൻ മേലുള്ള സ്വാധീനവും ഇപ്പോഴും ഗവേഷണഘട്ടത്തിലുള്ള അറിവുകൾ മാത്രമാണു്.
ഇന്ത്യയുടെ തെക്കു് പടിഞ്ഞാറായി കിടക്കുന്ന അറബിക്കടലിന്റെ തെക്കു് കിഴക്കൻ ഭാഗം ഒരു കീഴ്ത്തലം പൊങ്ങൽ മേഖലയാണു്.
ഇതു് കേരളതീരത്തെ മത്സ്യലഭ്യത വർദ്ധിപ്പിക്കുന്നു.
സമുദ്ര ജൈവവ്യവസ്ഥയിൻ മേലുള്ള സ്വാധീനം
സമുദ്രത്തിൽ സാധാരണഗതിയിൽ തിരശ്ചീന ദിശയിലാണു് ജലം സഞ്ചരിക്കുന്നതു്.
കടലിന്റെ പരപ്പിനെ അപേക്ഷിച്ചു് ആഴം വളരെ കുറവായതിനാലും സമുദ്രത്തിലെ വ്യത്യസ്ത ആഴങ്ങളിൽ ജലത്തിനു് വ്യത്യസ്ത സവിഷേതകളായതിനാലും, ലംബദിശയിലെ ജലസഞ്ചാരം കുറവാണു്.
എന്നാൽ ചില പ്രത്യേക സാഹചര്യങ്ങളിൽ കാറ്റുകൊണ്ടു് മുകൾപരപ്പിലെ ജലം വിസ്ഥാപനം ചെയ്യുമ്പോൾ, താഴെതട്ടിലുള്ള തണുപ്പുള്ളതും പോഷകസമൃദ്ധവുമായ ജലം മുകളിലേക്കു് വരുന്നു .
ഈ പ്രതിഭാസമാണു് കീഴ്ത്തലം പൊങ്ങൽ എന്നറിയപ്പെടുന്നതു്.
ഇതു് മത്സ്യവളർച്ചയ്ക്കും, പ്രജനനത്തിനും അനുകൂലസാഹചര്യമൊരുക്കുന്നു.
ലോകത്തിലെ മൊത്തം മത്സ്യസമ്പത്തിന്റെ 40 ശതമാനവും ലഭിക്കുന്നതു് സമുദ്രത്തിന്റെ 3 ശതമാനം മാത്രം വരുന്ന നാലു് പ്രധാന കീഴ്ത്തലം പൊങ്ങുന്ന മേഖലയിൽ നിന്നുമാണു്.
വിവിധതരം കീഴ്ത്തലം പൊങ്ങൽ
പ്രധാനമായും അഞ്ചുതരത്തിലുള്ള കീഴ്ത്തലം പൊങ്ങലാണു്  കാണപ്പെടുന്നതു്.
തീരദേശ കീഴ്ത്തലം പൊങ്ങൽ, അകസമുദ്രത്തിൽ കാറ്റുമൂലമുണ്ടാകുന്ന വിപുലതോതിലുള്ള കീഴ്ത്തലം പൊങ്ങൽ, ചുഴികളാൽ സൃഷ്ടിക്കപ്പെടുന്ന കീഴ്ത്തലം പൊങ്ങൽ, കടലടിത്തട്ടിന്റെ ആകൃതിയുമായി ബന്ധപ്പെട്ടുണ്ടാകുന്ന കീഴ്ത്തലം പൊങ്ങൽ, അകസമുദ്രത്തിലെ വിസ്തൃതവും നേർത്തുപോകുന്നതുമായ  കീഴ്ത്തലം പൊങ്ങൽ.
തീരദേശ കീഴ്ത്തലം പൊങ്ങൽ
ഭൂമിയുടെ കറക്കം മൂലം ഭൂമദ്ധ്യരേഖാ പ്രദേശത്തു് ഉടലെടുക്കുന്ന കൂടിയ തരംഗദൈർഘ്യമുള്ള സമുദ്രതരംഗങ്ങളും, പടിഞ്ഞാറൻ തീര സമുദ്രജലപ്രവാഹവും, കടലിലെ അടിത്തട്ടിലെ രൂപവ്യതിയാനങ്ങളും തെക്കു് കിഴക്കൻ അറബിക്കടലിലെ കീഴ്ത്തലം പൊങ്ങലിനെ കാര്യമായി സ്വാധീനിക്കുന്നുണ്ടു്.
ഇന്ത്യയിലെ തെക്കു്-പടിഞ്ഞാറെ തീരത്തുള്ള അറബിക്കടലിന്റെ തെക്കു-കിഴക്കേവശം തീരദേശ കീഴ്ത്തലം പൊങ്ങൽ നടക്കുന്ന മേഖലയാണു്.
അകസമുദ്രത്തിൽ കാറ്റുമൂലമുണ്ടാകുന്ന വിപുലതോതിലുള്ള കീഴ്ത്തലം പൊങ്ങൽ ചുഴികളാൽ സൃഷ്ടിക്കപ്പെടുന്ന കീഴ്ത്തലം പൊങ്ങൽ കടലടിത്തട്ടിന്റെ ആകൃതിയുമായി ബന്ധപ്പെട്ടുണ്ടാകുന്ന കീഴ്ത്തലം പൊങ്ങൽ അകസമുദ്രത്തിലെ വിസ്തൃതവും നേർത്തുപോകുന്നതുമായ  കീഴ്ത്തലം പൊങ്ങൽ
കീഴ്ത്താടിയെല്ല് ഈ താൾ മനുഷ്യന്റെ താടിയെല്ലിനെക്കുറിച്ചാണ്.
മറ്റു താടിയെല്ലുകളെപ്പറ്റി വായിക്കാൻ മാൻഡിബിൾ കാണുക.
മാൻഡിബിൾ ഉച്ചാരണം (ലാറ്റിൻ ഭാഷയിലെ മാൻഡിബുള എന്ന വാക്കിൽ നിന്ന് ഉത്പത്തി, "താടിയെല്ല്") അല്ലെങ്കിൽ ഇൻഫീരിയർ മാക്സില്ലറി അസ്ഥി കീഴ്ത്താടിക്ക് രൂപം നൽകുകയും കീഴ്ത്താടിയിലെ പല്ലുകളെ ഉറപ്പിച്ചു നിർത്തുകയും ചെയ്യുന്നു.
മാൻഡിബിളിന്റെ ഭാഗങ്ങൾ ഇവയാണ്: ബോഡി (ശരീരം) എന്നു വിളിക്കുന്ന വളഞ്ഞ തിരശ്ചീനമായുള്ള ഒരു ഭാഗം.
റാമസുകൾ എന്നു വിളിക്കുന്ന ലംബമായുള്ള രണ്ടു ഭാഗങ്ങൾ.
ഇവ ഏകദേശം ലംബകോണിലാണ് ബോഡിയോഡ് ചേരുന്നത്.
ആൽവിയോളാർ പ്രോസസ്സുകളിലാണ് കീഴ്ത്താടിയിലെ പല്ലുകൾ കാണപ്പെടുന്നത്.
ഇത് ബോഡിയുടെ മുകൾ ഭാഗത്തായാണ് കാണുക.
കോൺഡൈലോയ്ഡ് പ്രോസസ്സ് റാമസിന്റെ മുകൾഭാഗത്തിന്റെ പിൻ പകുതിയിൽ നിന്ന് തള്ളിനിൽക്കുന്ന ഭാഗം.
ടെമ്പറോമാൻഡിബുലാർ സന്ധി വഴി ടെമ്പറൽ അസ്ഥിയിലേക്ക് മാൻഡിബിൾ യോജിക്കുന്നത് റാമസിലൂടെയാണ്.
കോറനോയ്ഡ് പ്രോസസ്സ് റാമസിന്റെ മുകൾഭാഗത്തിന്റെ മുൻ പകുതിയിൽ നിന്ന് തള്ളിനിൽക്കുന്ന ഭാഗമാണ്.
ടെമ്പറാലിസ് പേശി മാൻഡിബിളിനോട് യോജിച്ചിരിക്കുന്നത് ഇവിടെയാണ്.
ഫൊറാമനുകൾ (ദ്വാരങ്ങൾ) മാൻഡിബുളാർ ഫൊറാമൻ എന്ന് പേരുള്ള രണ്ട് ദ്വാരങ്ങൾ താടിയെല്ലിലുണ്ട്.
മാൻഡിബിളിന്റെ റാമസ് എന്ന ഭാഗത്തിന്റെ ഉൾ (മീഡിയൽ) പ്രതലത്തിലായി കാണപ്പെടുന്നു.
റാമസ് ബോഡിയോട് ചേരുന്ന കോണിന്റെ മുകളിലായാണ് ഇതിന്റെ സ്ഥാനം.
മെന്റൽ ഫൊറാമൻ എന്നുപേരുള്ള രണ്ടു ദ്വാരങ്ങളുമുണ്ട്.
ബോഡിയുടെ പിൻ വശത്തായി മെന്റൽ പ്രൊട്രൂബറൻസ് എന്ന തള്ളിച്ചയിൽ നിന്ന് ഇരുവശത്തേയ്ക്കും മാറിയാണ് ഇവയുടെ സ്ഥാനം.
നാഡികൾ
ഇൻഫീരിയർ ആൽവിയോളാർ നാഡി , ട്രൈജമിനൽ നാഡിയുടെ (അഞ്ചാമത് കപാല നാഡി) ശാഘയാണ്.
ഇത് മാൻഡിബുളാർ ഫൊറാമനിലൂടെ പ്രവേശിച്ച് പല്ലുകളിലെത്തുന്നു.
പല്ലുകൾക്ക് സംവേദനശേഷി നൽകുന്നത് ഇവയാണ്.
മെന്റൽ ഫൊറാമനിൽ വച്ച് ഈ നാഡി ഇൻസിസീവ് നാഡി, മെന്റൽ നാഡി എന്നിങ്ങനെ രണ്ടായി വിഭജിക്കുന്നു.
ഇൻസിസീവ് നാഡി മുന്നിലുള്ള പല്ലുകളിലെത്തുന്നു.
മെന്റൽ നാഡി ഫൊറാമൻ മാഗ്നത്തിലൂടെ പുറത്തുകടന്ന് കീഴ്ച്ചുണ്ടിന് ഇന്ദ്രിയ സംവേദനം പ്രദാനം ചെയ്യുന്നു.
സന്ധികൾ
മാൻഡിബിൾ ഇരുവശത്തെയും ടെമ്പറൽ അസ്ഥികളുമായി ടെമ്പറോ മാൻഡിബുലാർ സന്ധി വഴി യോജിക്കുന്നു.
മുഖത്തിനേൽക്കുന്ന അഞ്ചിലൊന്ന് പരിക്കുകളും മാൻഡിബിളിന് ഒടിവുണ്ടാക്കും .
മാൻഡിബിളിന്റെ ഒടിവുകൾ സാധാരണയായി ഇരുവശത്തുമായി ഇരട്ടപ്പൊട്ടലായാണ് കാണപ്പെടുന്നത്.
കാരണങ്ങൽ Frequency by location വാഹനാപകടങ്ങൾ – 40% ആക്രമണം – 40% വീഴ്ച്ച – 10% കായിക വിനോദങ്ങൾ – 5% മറ്റുള്ളവ – 5% സ്ഥാനം കോണ്ടൈൽ – 30% കോൺ – 25% ബോഡി – 25% ബോഡിയുടെ മദ്ധ്യത്തുള്ള സിംഫൈസിസ് – 15% റാമസ് – 3% കോറനോയ്ഡ് പ്രോസസ് – 2%
സന്ധിയിലെ ഡിസ്-ലൊക്കേഷൻ മൂലം മുന്നിലേക്കോ താഴേയ്ക്കോ മാൻഡിബിളിന് സ്ഥാനചലനം സംഭവിക്കാം.
പക്ഷേ പിന്നിലേക്ക് സ്ഥാനചലനം അപൂർവ്വമായേ സംഭവിക്കാറുള്ളൂ.
ചിത്രശാല മാൻഡിബിൾ വലതു വശത്തുനിന്നുള്ള കാഴ്ച്ച മുൻഭാഗം മാൻഡിബിൾ Gray181.png മുഖത്തിലെ അസ്ഥികൾ കപാലത്തിന്റെ വശത്തുനിന്നുള്ള കാഴ്ച്ച.
കപാലത്തിന്റെ മുന്നിൽ നിന്നുള്ള കാഴ്ച്ച.
കഴുത്തിലെ സിരകൾ, മുന്നിൽ നിന്നുള്ള കാഴ്ച്ച.
മാൻഡിബിളിന്റെ ഇടതുവശത്തുനിന്നുള്ള കാഴ്ച്ച മാൻഡിബിൾ ടെമ്പറൽ അസ്ഥിയുമായി ചേരുന്ന സന്ധി.
ഇവയും കാണുക Bone terminology Terms for anatomical location Changes produced in the mandible by age Ossification of the mandible Oral and maxillofacial surgery Simian shelf അവലംബം പുറത്തേയ്ക്കുള്ള കണ്ണികൾ Human anatomy, mandible എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Anatomy photo:34:st-0203 at the SUNY Downstate Medical Center – "Oral Cavity: Bones" Diagram at uni-mainz.de Archived 2009-02-20 at the Wayback Machine .
കീഴ്പ്പടം കുമാരൻ നായർ കീഴ്പ്പടം കുമാരൻ നായർ
കേരളത്തിലെ പ്രശസ്ത കഥകളി നടനായിരുന്നു കീഴ്പ്പടം കുമാരൻ നായർ (ജനനം: 1915 , മരണം: 2007 ജൂലൈ 26 ).
പാലക്കാട് ജില്ലയിലെ വെള്ളിനേഴി ഗ്രാമത്തിൽ കീഴ്പ്പടത്തിൽ ലക്ഷ്മിയമ്മയുടെയും പുത്തൻ മഠത്തിൽ രാവുണ്ണിനായരുടെയും മകനായി 1915-ൽ ജനിച്ചു.
പ്രശസ്ത കഥകളി ആചാര്യനായ പട്ടിക്കാംതൊടി രാവുണ്ണിമേനോന്റെ ശിക്ഷണത്തിൽ 5-ആം വയസ്സിൽ കുമാരൻ നായർ കഥകളി പഠിച്ചു തുടങ്ങി.
14 വർഷം രാവുണ്ണിമേനോന്റെ കീഴിൽ കഥകളി അഭ്യസിച്ചതിനു ശേഷം കോട്ടയ്ക്കൽ കഥകളി സംഘത്തിൽ അദ്ധ്യാപകനായി.
കാന്തള്ളൂർ ശ്രീകൃഷ്ണക്ഷേത്രത്തിൽ സുഭദ്രാഹരണം അവതരിപ്പിച്ചുകൊണ്ടായിരുന്നു അരങ്ങേറ്റം.
കോട്ടയ്ക്കൽ കഥകളി സംഘത്തിലെ അദ്ധ്യാപനത്തിനുശേഷം തമിഴ്നാട്ടിലെ മദ്രാസിൽ ആദ്യകാല തമിഴ് നടൻ രഞ്ജനെ കഥകളി പഠിപ്പിച്ചു.
മഹാകവി വള്ളത്തോൾ കലാമണ്ഡലം ആരംഭിച്ചപ്പോൾ കുമാരൻ നായർ അവിടെ അദ്ധ്യാപകനായി.
അഭിപ്രായവ്യത്യാസങ്ങൾ കാരണം കലാമണ്ഡലത്തിൽ നിന്നും കുമാരൻ നായർ രാജിവെച്ചു.
പി.എസ്.സി നാട്യസംഘത്തിലും ചുനങ്ങാട് കലാസദനത്തിലും, വാരണക്കോട്ട് കളിയോഗത്തിലും, പേരൂർ ഗാന്ധി സദനത്തിലും പിന്നീട് കഥകളി ആശാനായി.
ന്യൂദൽഹിയിലെ അന്താരാഷ്ട്ര കഥകളി കേന്ദ്രത്തിലെ അദ്ധ്യാപകനായി പ്രവർത്തിച്ചത് അദ്ദേഹത്തെ അന്താരാഷ്ട്ര പ്രശസ്തനാക്കി.
കഥകളി മുദ്രയിൽ കീഴ്പ്പടം ശൈലി തന്നെ രൂപപ്പെട്ടു.
പരന്നവായനയും മനനവും കീഴ്പ്പടത്തെ അരങ്ങിലും പുറത്തും പ്രഗൽഭനാക്കി.
കത്തി , പച്ച , മിനുക്ക് വേഷങ്ങളിൽ അദ്ദേഹം 60 വർഷങ്ങളോളം അദ്ദേഹം കഥകളിയാടി.
കീഴ്പ്പടത്തിന്റെ ഏറ്റവും പ്രശസ്ത കഥാപാത്രം ഹനുമാൻ വേഷമാണ്.
കേന്ദ്ര സംഗീത നാടക അക്കാദമി അവാർഡ് , കലാമണ്ഡലം അവാർഡ് , കേരള സംഗീത നാടക അക്കാദമി അവാർഡ് , കേന്ദ്ര സംസ്ഥാന അക്കാദമികളുടെ റിസർച്ച് ഫെലോഷിപ്പ്, ദേവീപ്രസാദം ട്രസ്റ്റ് പുരസ്കാരം, വള്ളത്തോൾ സുവർണ്ണമുദ്ര തുടങ്ങി ഒട്ടനവധി പുരസ്കാരങ്ങൾ കുമാരന് നാ‍യരെ തേടിയെത്തി.
2004-ൽ ഇന്ത്യാ സർക്കാരിന്റെ പത്മശ്രീ പുരസ്കാരം ലഭിച്ചു.
ഷാജി എൻ.കരുണിന്റെ രാജ്യാന്തര ശ്രദ്ധ നേടിയ വാനപ്രസ്ഥം എന്ന സിനിമയിൽ മോഹൻലാലിന്റെ ഗുരുവായി അഭിനയിച്ചിട്ടുണ്ട്.
1954 -ൽ എം.ജി.ആർ. സിനിമയായ ഭസ്മാസുര മോഹിനി യുടെ വസ്ത്രാലങ്കാരം നിർവ്വഹിച്ചതും കീഴ്പ്പടമാണ്.
കളിവിളക്ക് എന്ന ഗ്രന്ഥത്തിന്റെ രചയിതാവാണ്.
ചരമം
കണ്ണൂർ മാവിലായി കടയിപ്പുറത്ത് ഗൌരിക്കുട്ടിയമ്മയാണ് ഭാര്യ.
പെരിന്തൽമണ്ണയിലെ ഒരു സ്വകാര്യ ആശുപത്രിയിൽ 2007 ജൂലൈ 26 -നു ആയിരുന്നു മരണം.
സംസ്കാരം പാമ്പാടി ഐവർ മഠത്തിൽ സംസ്ഥാന ബഹുമതികളോടെ നടന്നു.
അവലംബം http://www.keralakaumudi.com/news/072707M/kerala.shtml#6 Archived 2007-09-28 at the Wayback Machine .
http://www.manoramaonline.com/cgi-bin/MMOnline.dll/portal/ep/malayalamContentView.do?programId=1073753765 contentId=2732393 contentType=EDITORIAL articleType=Malayalam%20News BV_ID=@@@%5Bപ്രവർത്തിക്കാത്ത+കണ്ണി%5D
കീഴ്വനച്ചാൽ ഇംഗ്ലീഷ് വിലാസം https://ml.wikipedia.org/wiki/Keezhvanachal
കൊടും ഭീകരരായ കുറ്റവാളികളെ കെട്ടിത്താഴ്ത്തിയിരുന്ന എറണാകുളം കായലിന്റെ തെക്കേ ഭാഗത്തുള്ള ഒരു ശിക്ഷാ കേന്ദ്രമാണ് കീഴ്വനച്ചാൽ .
കൊച്ചിപ്പുഴ എന്നും ഇതിനു പേരുണ്ട്.
ശക്തൻതമ്പുരാന്റെ കാലത്താണ് ഇത്തരം കെട്ടിത്താഴ്ത്തൽ ശിക്ഷ നടപ്പാക്കിയിരുന്നത്. 'മനയ്ക്കലാക്കുക' എന്നും ഇതിനെ പറഞ്ഞിരുന്നു.
കുറ്റവാളികളുടെ കഴുത്തിൽ ഭാരമുള്ള ഒരു കൂടം കെട്ടിയാണ് പുഴയിൽ തള്ളിയിരുന്നത്.
കീഴ്ത്തളി
കേരളത്തിലെ തൃശ്ശൂർ ജില്ലയിലെ കൊടുങ്ങല്ലൂർ നഗരസഭയിലെ മേത്തല പ്രദേശത്ത് ഉള്ള ഒരു ഗ്രാമമാണ് കീഴ്ത്തളി.
കീഴ്പാക്കം ഇംഗ്ലീഷ് വിലാസം https://ml.wikipedia.org/wiki/Kilpauk
ചെന്നൈ നഗരമധ്യത്തിൽ നിന്നും ഏകദേശം 6 കി.
ദൂരെയുള്ള ജനവാസ കേന്ദ്രമാണ് കീഴ്പാക്കം ( തമിഴ് : கீழ்ப்பாக்கம் ).
ചേത്തുപ്പട്ട്, എഗ്മൂർ, അണ്ണാനഗർ ‍, പുരസവാക്കം എന്നിവയാണ് കീഴ്പാക്കത്തിനു ചുറ്റുമുള്ള മറ്റു പരിസരപ്രദേശങ്ങൾ.
തൊട്ടടുത്തുള്ള റയിൽവേ സ്റ്റേഷൻ കീഴ്പാക്കത്തു നിന്നും തെക്കു ഭാഗത്ത് ഏകദേശം ഒരു കി.
മീ ദൂരെയുള്ള ചേത്തുപ്പട്ടിലാണുള്ളത്.
ചെന്നൈ അന്താരാഷ്ട്ര വിമാനത്താവളത്തിൽ നിന്നും 18 കി.
ദൂരെയാണ് കീഴ്പാക്കം സ്ഥിതി ചെയ്യുന്നത്.
സ്വാതന്ത്ര്യലബ്ധിക്കു മുമ്പ് ബ്രിട്ടീഷ് കന്റോൻമെന്റായിരുന്ന ഈ പ്രദേശത്ത് നിരവധി പാക്കേജിംഗ് മെറ്റീരിയൽ നിർമ്മാണ കമ്പനികളും, രാസവസ്തു വിതരണ കമ്പനികളും, സിമന്റ് കയറ്റുമതി - വിപണന കമ്പനികളും ഉണ്ട്.
നഗരത്തിലെ മറ്റു പ്രദേശങ്ങളെ അപേക്ഷിച്ച് താരതമ്യേന അന്തരീക്ഷ മലിനീകരണം കുറവായ പ്രദേശമാണ് കീഴ്പാക്കം.
മിസ്സിസ് കെ.എം. മാമ്മൻ മാപ്പിള, റയിൽവേ വികസന രംഗത്ത് വ്യക്തമുദ്ര പതിപ്പിച്ച കെ.വി. ജോർജ് കൊറ്റുകുളം, ചലച്ചിത്ര നടി ഫിലോമിന എന്നിങ്ങനെ പ്രശസ്തരായ കേരളീയർ പലർ അന്ത്യവിശ്രമം കൊള്ളുന്നത് കീഴ്പാക്കം സെമിത്തേരിയിലാണ്.
പ്രധാനപ്പെട്ട സ്ഥലങ്ങൾ കീഴ്പാക്കം ഗാർഡൻ കെല്ലിസ് കോർണർ ആസ്പിരിയൻ ഗാർഡൻ സെക്രട്ടേറിയറ്റ് കോളനി ആശുപത്രികൾ
കീഴ്പാക്കം മെഡിക്കൽ കോളേജ് ആശുപത്രി, കീഴ്പാക്കം മനോരോഗ ചികിത്സാ കേന്ദ്രം, ഗ്രെംലേറ്റ്‌സ് ലെപ്രസി സെന്റർ, മുരളി ലക്ഷ്മി കൃഷ്ണ ആശുപത്രി, ഡോ. എച്ച്.ടി. വീര റെഡ്ഢി ഹോസ്പിറ്റൽ, മീനം ഹോസ്പിറ്റൽ, കെ.എസ്. ഹോസ്പിറ്റൽ, പദ്മ ഹോസ്പിറ്റൽ, റിജിഡ് ഹോസ്പിറ്റൽ എന്നീ ആശുപത്രികളും വീക്കേസ് പെറ്റ് കെയർ ക്ലിനിക് എന്ന മൃഗാശുപത്രിയും കീഴ്പാക്കത്തുണ്ട്.
സിനിമാ തിയറ്ററുകൾ
സിനിമാ തിയറ്ററുകൾക്ക് പേരു കേട്ട കീഴ്പാക്കത്തെ പ്രധാന തിയേറ്ററുകൾ സംഗം സിനിമാസ്, ഈഗാ തിയറ്റർ, അഭിരാമി മെഗാ മാൾ എന്നിവയാണ്.
സത്യം സിനിമാസിന്റെ എട്ടു തിയറ്ററുകൾ ഉള്ള ഒരു മൾട്ടിപ്ലെക്‌സിന്റെ നിർമ്മാണം പുരോഗമിച്ചു വരുന്നു.
കീഴ്പ്പള്ളി
കണ്ണൂർ ജില്ലയിലെ ഇരിട്ടി താലൂക്കിലെ ആറളം ഗ്രാമപഞ്ചായത്തിൽ സ്ഥിതി ചെയ്യുന്ന ഒരു പ്രദേശമാണു കീഴ്പ്പള്ളി .
ഇരിട്ടി പട്ടണത്തിൽ നിന്നും 14 കിലോമീറ്റർ മാറിയാണ് ഈ ഗ്രാമം സ്ഥിതി ചെയ്യുന്നത്.
പാലരിഞ്ഞാൽ ശ്രീ മഹാദേവ ക്ഷേത്രം,കീഴ്പ്പള്ളി തെരുവത്ത്  ശ്രീ മഹാഗണപതി ക്ഷേത്രം വടക്കേക്കര അയ്യപ്പക്ഷേത്രം, ചാവറ ഏലിയാസ് ചർച്ച്, കീഴ്പ്പള്ളി ജുമാ മസ്ജിദ് എന്നിവ ഇവിടെയാണ് സ്ഥിതി ചെയ്യുന്നത്.
ആറളം വന്യജീവി സംരക്ഷണകേന്ദ്രവും കീഴ്പ്പള്ളിക്കടുത്തായാണ് സ്ഥിതി ചെയ്യുന്നത് .
ഏഷ്യയിലെ ഏറ്റവും വലിയ ആദിവാസി സെറ്റിൽമെന്റായ ആറളം പുനരധിവാസ കേന്ദ്രത്തിലേക്കുള്ള പ്രവേശനം കീഴ്പ്പള്ളിയിലൂടെ സാധ്യമാണ്.
പ്രധാനമായും കൃഷിയെയും മൃഗപരിപാലനത്തെയും വരുമാനമാർഗ്ഗമായി കരുതുന്നവരാണ് കൂടുതലും.
റബ്ബർ, കുരുമുളക്, നാളികേരം, അടയ്ക്കാ എന്നിവയാണ് പ്രധാന വിളകൾ ,ഇടത്തരം ഭവനങ്ങളിലൊക്കെയും പശുക്കളെ വളർത്തി വരുന്നു.
പാലരിഞ്ഞാൽ ക്ഷേത്രത്തിന്നു സമീപത്തുള്ള കീഴ്പ്പള്ളി PHC, കീഴ്പ്പള്ളി ആയുർവേദ ഹോസ്പിറ്റൽ എന്നിവ എളുപ്പത്തിൽ എത്തിച്ചേരാവുന്ന ആരോഗ്യ കേന്ദ്രങ്ങളാണ്.
മുൻകാലങ്ങളിൽ കർണ്ണാടകയുമായി ബന്ധപ്പെട്ടിരുന്ന മലമ്പാതകൾ ചതിരൂർ ഭാഗങ്ങളിൽ കാണാവുന്നതാണ്.
ചരിത്രരേഖകൾ പരിശോധിച്ചാൽ "പള്ളി"യിൽ അവസാനിക്കുന്ന ഈ ദേശത്തിന് ബുദ്ധ/ ജൈന മതങ്ങളുമായുള്ള സ്വാധീനങ്ങൾ മനസ്സിലാക്കുവാൻ സാധിക്കും.
എസ്തേർ അപ്ലിൻ ഇംഗ്ലീഷ് വിലാസം https://ml.wikipedia.org/wiki/Esther_Applin
എസ്തർ അപ്ലിൻ (നവംബർ 24, 1895 – ജൂലൈ 23, 1972) അമേരിക്കൻ ഭൂഗർഭശാസ്ത്രജ്ഞയും, പാലിയന്റോളജിസ്റ്റും ആയിരുന്നു.
1919 -ൽ ബെർക്ലിയിലെ കാലിഫോർണിയ സർവ്വകലാശാലയിൽ നിന്ന് ആർട്ട്സിൽ ബിരുദമെടുത്തശേഷം മൈക്രോ ഫോസിൽസിൽ മാസ്റ്റർ ബിരുദം നേടുകയും ചെയ്തു.
മെക്സിക്കോ കടലിടുക്കിൽ (Gulf of Mexico) കാണപ്പെടുന്ന പാറകളുടെ വയസ്സ് കണ്ടുപിടിക്കുന്നതിലേക്കായി മൈക്രോഫോസിലുകളുടെ ഉപയോഗത്തെക്കുറിച്ചും, പാറ രൂപാന്തരണത്തിൽ എണ്ണകൾക്കുള്ള പങ്കിനെക്കുറിച്ചുള്ള അന്വേഷണയാത്രയിൽ മുന്നിട്ടു നിന്നിരുന്ന ഒരു വനിതയായിരുന്നു എസ്തർ അപ്ലിൻ.
വിജയകരമായ ഡ്രില്ലിംഗ് പ്രവർത്തനം നടത്തി ലഭിച്ച അപ്ലിൻറെ കണ്ടുപിടിത്തം എണ്ണവ്യവസായത്തിൽ നിർണ്ണായകമായ വഴിത്തിരിവിന് കാരണമായി.
മൈക്രോ പാലിയന്റോളജിയെക്കുറിച്ചുള്ള പഠനം  ഭൂഗർഭശാസ്ത്രത്തിൽ നിരവധി സംഭാവനകൾ നൽകുന്നതിലേയ്ക്ക് അവരെ സഹായിയ്ക്കുകയുണ്ടായി.
ഇതുകൂടാതെ പാലിയെന്റോളജിയിൽ അവർ നൽകിയ സംഭാവനകൾ ഭൂഗർഭശാസ്ത്രമേഖലയിൽ എസ്തർ അപ്ലിൻ ബഹുമാനിക്കപ്പെടുന്ന വനിതയായി തീരാൻ മുഖ്യാധാരമായി മാറി ജീവിതരേഖ
1895 നവംബർ 24 ന് ഓഹിയോയിലെ നെവാർക്കിൽ യുണൈറ്റഡ് സ്റ്റേറ്റ്സിലെ സിവിൽ എഞ്ചിനീയർ ആയ ഗാരി റിച്ചാർഡിന്റെയും ജെന്നി ദെവോർന്റെയും പുത്രിയായി ജനിച്ചു.
അവരുടെ പിതാവിന്റെ ജോലിയുടെ ഭാഗമായി ഓഹിയോയുടെ വിവിധ ഭാഗങ്ങളിൽ അവർക്ക് മാറി താമസിക്കേണ്ടി വന്നിരുന്നു.
ഒടുവിൽ ലോവയിലെ ഫോർട്ട് ഡെസ് മോയിൻസിൽ താമസിക്കുകയും പിന്നീട് അവിടെ നിന്ന് യാദൃച്ഛികമായി അവർക്ക് 12 വയസ്സുള്ളപ്പോൾ സാൻഫ്രാൻസിസ്കോയിലേയ്ക്ക് മാറുകയും ചെയ്തു.
റിച്ചാർഡ്സ് നടത്തി വന്നിരുന്ന അൽകട്രാസ് ജയിലിന്റെ നിർമ്മാണ പ്രവർത്തനത്തിന്റെ ഭാഗമായി 1907 മുതൽ 1920 വരെ അവർക്ക് അൽകട്രാസ് ദ്വീപിൽ താമസിക്കേണ്ടി വന്നു.
അൽകട്രാസ് ദ്വീപിൽ നിന്ന് അപ്ലിൻ കടത്തുവഴിയാണ് സ്ക്കൂളിൽപോയിരുന്നത്.
1919-ൽ ബെർക്ലിയിലെ കാലിഫോർണിയ സർവ്വകലാശാലയിൽ നിന്ന് ആർട്ട്സിൽ ബിരുദമെടുത്തശേഷം മൈക്രോ ഫോസിൽ, ഭൂഗർഭശാസ്ത്രം, ഫിസിയോഗ്രാഫി എന്നിവയിൽ മാസ്റ്റർ ബിരുദം നേടുകയും ചെയ്തു.
1920-ൽ അവർ കാലിഫോർണിയയിൽ നിന്ന് ഹൗസ്റ്റണിലേയ്ക്ക് മാറി താമസിക്കുകയും റിയോ ബ്രാവോ ഓയിൽ കമ്പനിയിൽ പ്രവർത്തിക്കുകയും ചെയ്തു.
ബെർക്ലിയിൽ ആയിരിക്കുമ്പോൾ അവർ വലിയ ഫോസിലുകളെക്കുറിച്ച് പഠനം നടത്തുകയും ചെയ്തിരുന്നു.
എങ്ങനെയായിരുന്നാലും അണ്ടർഗ്രൗണ്ട് ഡ്രില്ലിംഗ് വഴിയുള്ള അവരുടെ പഠനം വളരെയധികം പ്രയോജനപ്പെട്ടിരുന്നില്ല.
കാരണം ഡ്രില്ലിംഗ് വഴി ലഭിക്കുന്ന ഫോസിലുകൾ വളരെ ചെറുതും തിരിച്ചറിയാൻ പ്രയാസവുമായിരുന്നു.
അവസാദശിലകളിൽനിന്ന് ഡ്രില്ലിംഗ് വഴി ലഭിക്കുന്ന ഫോസിലുകളുടെ പഠനത്തിനായി (മൈക്രൊഫോസിലുകൾ) കാലിഫോർണിയയിലേയ്ക്ക് മടങ്ങിപ്പോകുകയും മൈക്രോ ഫോസിൽസിൽ അപ്ലിൻ മാസ്റ്റർ ബിരുദം നേടുകയും ചെയ്തു.
1923-ൽ അപ്ലിൻ ഭൂഗർഭശാസ്ത്രജ്ഞനായ പോൾ അപ്ലിനെ വിവാഹം ചെയ്തു.
അവർക്ക് മകൾ ലൂയിസ്(ജനനം 1926), മകൻ പോൾ ജൂനിയർ (ജനനം 1927) എന്നീ രണ്ടുകുട്ടികൾ ഉണ്ടാകുകയും ചെയ്തു.
കരിയറും നേട്ടങ്ങളും
1921-ൽ മസാച്യുസെറ്റ്സിലെ ആംഹെർസ്റ്റിൽ അപ്ലിൻ എണ്ണ പര്യവേക്ഷണത്തിൽ മൈക്രോഫോസിലുകൾ ഉപയോഗിക്കാമെന്ന തന്റെ സിദ്ധാന്തം പ്രസ്താവിക്കുകയും പ്രത്യേകിച്ചും ഗൾഫ് ഓഫ് മെക്സിക്കോ മേഖലയിലെ പാറക്കെട്ടുകളുടെ കാലപ്പഴക്കത്തെക്കുറിച്ച് ഒരു പ്രബന്ധം അവതരിപ്പിച്ചു.
പ്രസിദ്ധീകരണങ്ങൾ {{ cite journal }} : Cite journal requires | journal= ( help ) {{ cite journal }} : Cite journal requires | journal= ( help ) {{ cite journal }} : Cite journal requires | journal= ( help ) {{ cite journal }} : Cite journal requires | journal= ( help ) {{ cite journal }} : Cite journal requires | journal= ( help ) കൂടുതൽ വായനയ്ക്ക് അവലംബം
അസീം കമ്പനിക്കു വേണ്ടി പി.വി. സത്യം നിർമിച്ച മലയാളചലച്ചിത്രമാണ് കുറ്റവാളി .
ജിയോ പിക്ചേഴ്സ് വിതരണം ചെയ്ത ഈ ചിത്രം 1970 ഓഗസ്റ്റ് 21-ന് കേരളത്തിൽ പ്രദർശനം തുടങ്ങി.
അഭിനേതാക്കൾ സത്യൻ രാഘവൻ നായർ ആലുംമൂടൻ ശാരദ സാധന ബേബി സുമതി ടി.ആർ. ഓമന പിന്നണിഗായകർ കെ.ജെ. യേശുദാസ് പി. സുശീല അണിയറശില്പികൾ ബാനർ - അസീം കമ്പനി വിതരണം - ജിയോ റിലീസ് കഥ, തിരക്കഥ, സംഭാഷണം - തോപ്പിൽ ഭാസി സംവിധാനം - കെ എസ് സേതുമാധവൻ നിർമ്മാണം - പി വി സത്യം ഛായാഗ്രഹണം - ടി നമസ്സ് ചിത്രസംയോജനം ‌- ടി ആർ ശ്രീനിവാസലു കലാസംവിധാനം - ആർ ബി എസ് മണി ഗാനരചന - വയലാർ രാമവർമ്മ സംഗീതം - വി ദക്ഷിണാമൂർത്തി .
ഗാനങ്ങൾ സംഗീതം - വി. ദക്ഷിണാമൂർത്തി ഗാനരചന - വയലാർ രാമവർമ്മ ക്ര.
ഗാനം ആലാപനം 1 ജനിച്ചു പോയി മനുഷ്യനായ് ഞാൻ കെ ജെ യേശുദാസ് 2 മാവേലി വാണൊരു കാലം പി സുശീല, കോറസ് 3 കളഭമഴ പെയ്യുന്ന രാത്രി പി സുശീല 4 പമ്പയാറിൻ കരയിലല്ലേ പി സുശീല 5 കൃഷ്ണാ കമലനയനാ പി സുശീല.
അവലംബം പുറത്തേക്കുള്ള കണ്ണികൾ ഇന്റർനെറ്റ്മൂവി ഡേറ്റാബേസിൽ നിന്ന് കുറ്റവാളി യൂട്യൂബിൽ നിന്ന് കുറ്റവാളി